A Bizottság határozata
(1995. július 25.)
a vízügyi ágazatra vonatkozó irányelvekkel kapcsolatos kérdőívekről szóló, 1992. július 27-i 92/446/EGK határozat módosításáról
(EGT vonatkozású szöveg)
(95/337/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésére,
tekintettel a legutóbb a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről szóló, 1991. december 23-i 91/692/EGK irányelvvel [1] módosított, a Közösség vízi környezetébe bocsátott egyes veszélyes anyagok által okozott szennyezésről szóló, 1976. május 4-i 76/464/EGK tanácsi irányelvre [2] és különösen annak 13. cikke (1) bekezdésére, valamint a 91/692/EGK irányelv I. mellékletében említett egyéb irányelvek vonatkozó rendelkezéseire,
tekintettel a legutóbb a 91/692/EGK irányelvvel módosított, a tagállamokban ivóvízkivételre szánt felszíni víz minőségi követelményeiről szóló, 1975. június 16-i 75/440/EGK tanácsi irányelvre [3] és különösen annak 9a. cikkére,
tekintettel a legutóbb a 91/692/EGK irányelvvel módosított, az emberi fogyasztásra szánt víz minőségéről szóló, 1980. július 15-i 80/778/EGK irányelvre [4] és különösen annak 17a. cikkére,
tekintettel a legutóbb a 91/692/EGK irányelvvel módosított, a fürdővizek minőségéről szóló, 1975. december 8-i 76/160/EGK tanácsi irányelvre [5] és különösen annak 13. cikkére,
mivel a tagállamoknak jelentést kell készíteniük bizonyos közösségi irányelvek végrehajtásáról a Bizottság által kidolgozott kérdőívek vagy összefoglaló áttekintések alapján; mivel a 91/692/EGK irányelv 6. cikke értelmében ezeket a kérdőíveket vagy az összefoglaló áttekintéseket a Bizottságnak kell kidolgoznia, amihez segítséget kap egy, a tagállamok képviselőiből álló bizottságtól, amelynek az elnöki tisztjét a Bizottság képviselője látja el;
mivel a 92/446/EGK határozatával [6] a Bizottság meghatározta azokat a kérdőívvázlatokat, amelyek alapján a tagállamoknak jelentéseket kell készíteniük a vízügyi ágazatra vonatkozó közösségi irányelvek végrehajtásáról;
mivel a bizottsággal való további tanácskozásra tekintettel ezekhez a kérdőívekhez magyarázatot és a megállapodás szerinti, részletes adatokat tartalmazó táblázatokat kell mellékelni a tagállamok számára előírt beszámolási kötelezettségek tisztázására és annak biztosítására, hogy a tagállamok által a Bizottságnak átadott információk átfogóak, ellentmondásmentesek és összehasonlíthatóak legyenek;
mivel ebből következően, ki kell egészíteni a 92/446/EGK bizottsági határozatot az említett jelen elkészítésének kötelezettsége sérelme nélkül;
mivel az e határozat által előírt intézkedésekkel kapcsolatban a 91/692/EGK irányelv 6. cikke szerinti bizottság nem nyilvánított véleményt a bizottság elnöke által meghatározott határidőn belül,
ELFOGADTA EZT A HATÁROZATOT:
1. cikk
A 92/446/EGK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1995. július 25-én.